Federasyonê Elewîyan ê Demokratîkan  (FEDA) bi wesîleya menga Muharemî mesajêk da û seba yewîya elewîyan veng da.
Mesaj de ame vatene ke menga Muharemî seba yadkerdişê pêro elewîyanê ke ameyî qirkerdene girîng a.
FEDA vat: ''Elewîyî tarîx de tim ameyî qetilkerdene. Ewro zî elewîyî tehlukeyanê neweyan reyde têrî yê. No tehluke têna pê tewirê Huseyînî yeno pûçkerdene. Ma sey FEDa venga pêro elewîyan danê ke vajê 'Eke zulm esto, Huseyîn zî do estbo.'Kerbela ra nata tradîsyonê elewîtîye têkoşînê heq, edalet, têdûştî û azadî yo. Nê esasî ser o ma venga pêro elewîyan danê ke  bibê yew, pîya têkoşîn bikerê.''
